Напрыклад, Аляксей Самовіч, навучэнец Ліцэя БНТУ, выкарыстаў HTML, CSS, Java Script і C каб стварыць вэб–сэрвіс TesTerminator — інтэграваную тэставую сістэму для маніторынгу навучання. Сістэма ўключае просты канструктар, пры дапамозе якога настаўнік ці любы ахвотнік без ведаў у праграмаванні можа хутка рыхтаваць тэставыя заданні. Калі вучні выканаюць заданні на сваіх смартфонах, на экране аўтара тэста з’явіцца статыстыка, якая пакажа, наколькі добра клас засвоіў тэму і што неабходна патлумачыць яшчэ раз.